9. การจัดการ

9.1 โครงสร้างการจัดการ

คณะกรรมการ

โครงสร้างกรรมการบริษัทฯ ประกอบด้วย คณะกรรมการบริษัท และคณะกรรมการบริหาร
รวมทั้งคณะกรรมการชุดย่อย 2 คณะ ได้แก่ คณะกรรมการตรวจสอบ
และคณะอนุกรรมการสรรหาและกำหนดค่าตอบแทน (ที่ประชุมคณะกรรมการบริษัทครั้งที่ 3/48
ในวันที่ 11 พฤษภาคม 2548
มีมติให้รวมคณะอนุกรรมการสรรหาและคณะอนุกรรมการกำหนดค่าตอบแทนเป็นคณะอนุกรรมการสรรหาและกำหนดค่าตอบแทน)

1. คณะกรรมการบริษัท

  ณ วันที่ 1 มีนาคม 2549 คณะกรรมการบริษัท ประกอบด้วย

  1. ดร.ชัยวัฒน์ วิบูลย์สวัสดิ์ ประธานกรรมการ

  2. นางสาวยิ่งลักษณ์ ชินวัตร กรรมการ

  3. นายสหัส ตันติคุณ กรรมการ

  4. นางเพ็ญโสม ดามาพงศ์ กรรมการ

  5. นางสาวปราณี เวชพฤกษ์พิทักษ์ กรรมการ

  6. นายชานนท์ โชติวิจิตร กรรมการ

  7. นายกริช อัมโภชน์ กรรมการอิสระ

  8. นายรัฐ กิตติเวชโอสถ กรรมการอิสระ

  9. นายสมพงศ์ นครศรี กรรมการอิสระ

กรรมการผู้มีอำนาจลงนามผูกพันบริษัทฯ ได้แก่ นางสาวยิ่งลักษณ์ ชินวัตร นายสหัส ตันติคุณ
นางเพ็ญโสม ดามาพงศ์
กรรมการสองในสามคนนี้ลงลายมือชื่อร่วมกันและประทับตราสำคัญของบริษัทฯ

เลขานุการคณะกรรมการบริษัท ได้แก่ นายสหัส ตันติคุณ

ผู้ช่วยเลขานุการคณะกรรมการบริษัท ได้แก่ นายสมบูรณ์ คุปติมนัส

กรรมการอิสระ มีบทบาทสำคัญ ต่อการกำกับดูแลกิจการที่ดี กล่าวคือ
ต้องสามารถแสดงความเห็นหรือรายงานได้อย่างเสรีตามภารกิจที่ได้มอบหมาย เช่น
การทำหน้าที่เป็นกรรมการตรวจสอบ กรรมการสรรหาและกำหนดค่าตอบแทน
โดยต้องไม่คำนึงถึงผลประโยชน์ใดๆ ที่เกี่ยวกับทรัพย์สินหรือตำแหน่งหน้าที่
และไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใด ๆ
ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

ดังนั้น ผู้ที่จะทำหน้าที่เป็นกรรมการอิสระของบริษัทต้องมีคุณสมบัติครบถ้วนและมีความเป็นอิสระตาม

ที่ตลาดหลักทรัพย์แห่งประเทศไทยได้กำหนดดังนี้

1)  ถือหุ้นไม่เกินร้อยละ 4 ของทุนชำระแล้วของบริษัท บริษัทในเครือ บริษัทร่วม บริษัทที่เกี่ยวข้อง

2)  เป็นกรรมการที่ไม่มีส่วนร่วมในการบริหารงาน ไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่

3)  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในบริษัท
    บริษัทในเครือ บริษัทร่วม บริษัทที่เกี่ยวข้อง

4)  ไม่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่

5)  ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

ขอบเขตอำนาจหน้าที่ของคณะกรรมการบริษัท

  1. ต้องปฏิบัติหน้าที่ให้เป็นไปตามกฎหมาย วัตถุประสงค์
  และข้อบังคับของบริษัทฯตลอดจนมติที่ประชุมผู้ถือหุ้น
  เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ เช่น
  เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย หรือ
  ตามที่หน่วยงานราชการอื่น ๆ กำหนด เป็นต้น

  2. กำหนด และแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯได้

  3. กำหนดนโยบาย และทิศทางการดำเนินงานของบริษัทฯ
  และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

  4. พิจารณาตัดสินในเรื่องที่มีสาระสำคัญ เช่น แผนธุรกิจ โครงการลงทุนขนาดใหญ่
  อำนาจการบริหารและรายการอื่นใดที่กฎหมายกำหนด

  5. ประเมินผลการปฏิบัติงานและกำหนดค่าตอบแทนของฝ่ายบริหาร

  6. รับผิดชอบต่อผลประกอบการและการปฏิบัติงานของฝ่ายบริหาร
  โดยให้มีความตั้งใจและความระมัดระวังในการปฏิบัติงาน

  7. จัดให้มีระบบบัญชี การรายงานทางการเงินและการสอบบัญชีที่เชื่อถือได้ รวมทั้งดูแลให้มี
  กระบวนการในการประเมินความเหมาะสมของการควบคุมภายในและการตรวจสอบภายใน
  ให้มีประสิทธิภาพและประสิทธิผล การบริหารการจัดการความเสี่ยง การรายงานทางการเงิน
  และการติดตามผล

  8. ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียของบริษัทฯ

  9. กำกับดูแลกิจการให้มีการปฏิบัติงานอย่างมีจริยธรรม

10. รายงานความรับผิดชอบของคณะกรรมการบริษัทในการจัดทำรายงานทางการเงิน โดยแสดง
    ควบคู่กับรายงานของผู้สอบบัญชีไว้ในรายงานประจำปี และครอบคลุมในเรื่องสำคัญ ๆ ตาม
    นโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

11. คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ ภายใต้การควบคุมของ
    คณะกรรมการหรืออาจมอบอำนาจเพื่อให้บุคคลดังกล่าวมีอำนาจ ตามที่คณะกรรมการเห็น
    สมควรและภายในระยะเวลาที่คณะกรรมการเห็นสมควร ซึ่งคณะกรรมการอาจยกเลิกเพิก
    ถอนเปลี่ยนแปลงหรือแก้ไขอำนาจนั้น ๆ ได้

ทั้งนี้ คณะกรรมการบริษัท
ได้มอบหมายให้คณะกรรมการบริหารให้มีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหารซึ่งการมอบอำนาจนั้นต้องไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการบริหารหรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรือมีความขัดแย้งทางผลประโยชน์อื่นใด (ตามข้อบังคับของบริษัทฯ และที่สำนักงาน ก.ล.ต.
ประกาศกำหนด) ทำรายการกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

2. คณะกรรมการบริหาร

  ณ วันที่ 1 มีนาคม 2549 คณะกรรมการบริหาร ประกอบด้วย

  1. นางสาวยิ่งลักษณ์ ชินวัตร ประธานกรรมการบริหาร

  2. นายสหัส ตันติคุณ กรรมการบริหาร

  3. นางสาวปราณี เวชพฤกษ์พิทักษ์ กรรมการบริหาร

  4. นายชานนท์ โชติวิจิตร กรรมการบริหาร

คณะกรรมการบริษัท มอบหมายอำนาจหน้าที่ให้คณะกรรมการบริหาร ดังนี้

  1. กำหนดนโยบาย ทิศทาง กลยุทธ์
  และโครงสร้างการบริหารงานหลักในการดำเนินธุรกิจของบริษัทฯ
  ที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

  2. กำหนดแผนธุรกิจ งบประมาณ และอำนาจการบริหารต่างๆ ของบริษัทฯ
  เพื่อเสนอให้คณะกรรมการบริษัทเห็นชอบ

  3. ตรวจสอบ ติดตามการดำเนินนโยบาย และแนวทางการบริหารงานด้านต่าง ๆ
  ของบริษัทฯที่กำหนดให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

  4. ตรวจสอบติดตามผลการดำเนินงานของบริษัทฯที่กำหนดให้เป็นไปตามแผนธุรกิจที่ได้รับอนุมัติไว้

  5. พิจารณาโครงการลงทุนขนาดใหญ่ของบริษัทฯที่กำหนด

  6. ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
  ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
  เพื่อประโยชน์ในการดำเนินกิจการของบริษัทฯ ภายใต้อำนาจวงเงินที่ได้กำหนดไว้

  7. ดำเนินการอื่น ๆ ตามที่คณะกรรมการบริษัทมอบหมายเป็นคราว ๆ ไป

3. คณะกรรมการตรวจสอบ

  ณ วันที่ 1 มีนาคม 2549 คณะกรรมการตรวจสอบ ประกอบด้วย

  1. นายกริช อัมโภชน์ ประธานกรรมการตรวจสอบ

  2. นายรัฐ กิตติเวชโอสถ กรรมการตรวจสอบ

  3. นายสมพงศ์ นครศรี กรรมการตรวจสอบ

คณะกรรมการตรวจสอบ มีหน้าที่กำกับดูแลการดำเนินงานของบริษัทฯ ให้เกิดความชัดเจนในด้านการบริหารงานด้วยความซื่อสัตย์ สุจริต ทั้งนี้ได้รับมอบหมายจากคณะกรรมการบริษัท ให้มีอำนาจหน้าที่ดังนี้

  1. สอบทานให้บริษัทฯมีรายงานทางการเงินที่ถูกต้องตามที่ควร
  ตามมาตรฐานบัญชีที่รับรองโดยทั่วไป และมีการเปิดเผยอย่างเพียงพอ

  2. สอบทานให้บริษัทฯมีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสมและมีประสิทธิผล

  3. สอบทานให้บริษัทฯมีการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ฯ หรือกฎหมายอื่นใดที่เกี่ยวข้องกับธุรกิจของบริษัทฯ

  4. พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  พิจารณาสอบทานและให้ความเห็นต่อการเข้าทำรายการที่เกี่ยวโยงกันของบริษัทและบริษัทย่อยให้เป็นไปตามประกาศ
    ข้อกำหนดและแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

  7. สอบทานให้บริษัทฯมีระบบการบริหารความเสี่ยง (Risk Management)
  ที่เหมาะสมและมีประสิทธิผล

  8. สอบทานและให้ความเห็นต่อแผนตรวจสอบภายใน
  การปฏิบัติงานของสำนักงานตรวจสอบภายใน และประสานงานกับผู้สอบบัญชี

  9. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  10. รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อยปี

ละ 4 ครั้ง

  11. ในการปฏิบัติงานตามขอบเขตอำนาจหน้าที่ ให้คณะกรรมการตรวจสอบมีอำนาจเชิญให้
  ฝ่ายจัดการผู้บริหาร หรือพนักงานของบริษัทฯ ที่เกี่ยวข้องมาให้ความเห็น ร่วมประชุม
  หรือส่งเอกสารที่เห็นว่าเกี่ยวข้องจำเป็น

  12. ให้มีอำนาจว่าจ้างที่ปรึกษา หรือบุคคลภายนอกตามระเบียบของบริษัทฯมาให้ความเห็น
  หรือคำปรึกษาในกรณีจำเป็น

4. คณะอนุกรรมการสรรหาและกำหนดค่าตอบแทน

  ณ วันที่ 1 มีนาคม 2549
  คณะอนุกรรมการสรรหาและกำหนดค่าตอบแทนซึ่งคณะกรรมการบริษัทได้มีมติให้รวมคณะอนุกรรมการสรรหาและคณะอนุกรรมการกำหนดค่าตอบแทนอยู่ในคณะอนุกรรมการเดียวกันเมื่อวันที่
  11 พฤษภาคม 2548 ประกอบด้วย

  1. นายรัฐ กิตติเวชโอสถ ประธานอนุกรรมการสรรหาและกำหนด

  ค่าตอบแทน

  2. นายสมพงศ์ นครศรี อนุกรรมการสรรหาและกำหนดค่า

  ตอบแทน

  3. นางสาวปราณี เวชพฤกษ์พิทักษ์ อนุกรรมการสรรหาและกำหนดค่า

  ตอบแทน

คณะอนุกรรมการสรรหาและกำหนดค่าตอบแทนมีอำนาจหน้าที่ ดังนี้

  1. กำหนดหลักเกณฑ์และนโยบายในการสรรหาคณะกรรมการและคณะกรรมการชุดย่อยของบริษัท

  2.
  พิจารณาสรรหากรรมการโดยพิจารณาบุคคลที่เหมาะสมที่จะมาดำรงตำแหน่งกรรมการเพื่อเสนอคณะกรรมการบริษัทพิจารณาอนุมัติ
  และ/หรือ เสนอขออนุมัติต่อที่ประชุมผู้ถือหุ้นแล้วแต่กรณี

  3.
  พิจารณาสรรหาผู้ที่เหมาะสมที่จะดำรงตำแหน่งประธานกรรมการบริหารในกรณีที่มีตำแหน่งว่างลงรวมทั้งกำหนดหลักเกณฑ์ในการสรรหาผู้บริหารระดับสูง

  4. กำหนดค่าตอบแทนที่จำเป็นและเหมาะสม
  ทั้งที่เป็นตัวเงินและมิใช่ตัวเงินเพื่อจูงใจและรักษาคณะกรรมการบริษัท คณะกรรมการชุดย่อย
  และผู้บริหารระดับสูงของบริษัทในแต่ละปี

  5.
  จัดทำหลักเกณฑ์และนโยบายในการกำหนดค่าตอบแทนของคณะกรรมการบริษัทและผู้บริหารระดับสูง
  เพื่อเสนอให้คณะกรรมการบริษัทพิจารณาอนุมัติ และ/หรือ
  นำเสนอต่อที่ประชุมผู้ถือหุ้นอนุมัติตามแต่กรณี

  6.
  ให้คำชี้แจงตอบคำถามเกี่ยวกับค่าตอบแทนของคณะกรรมการบริษัทและผู้บริหารระดับสูงในที่ประชุมผู้ถือหุ้น

5. คณะผู้บริหารและผู้มีอำนาจควบคุม

ณ วันที่ 1 มีนาคม 2549
บริษัทฯมีผู้บริหารและผู้มีอำนาจควบคุมตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์ดังนี้

  1. นางสาวยิ่งลักษณ์ ชินวัตร ประธานกรรมการบริหาร

  2. นายสหัส ตันติคุณ กรรมการผู้อำนวยการ

  3. นายพรชัย ศรีประเสริฐ ผู้ช่วยกรรมการผู้อำนวยการ

  4. นายอรรถพล สฤษฎิพันธาวาทย์ ผู้ช่วยกรรมการผู้อำนวยการ

  5. นางสาวยุบล โล่ห์จินดารัตน์ ผู้อำนวยการสำนักสื่อสารการตลาด

  6. นายอุดมศักดิ์ โง้วศิริ ผู้อำนวยการสำนักบริหารงานก่อสร้าง

  7. นายสมบูรณ์ คุปติมนัส ผู้อำนวยการสำนักกฎหมาย

  8. นางสาวจรัญญา ตั้งบรรเจิดสุข ผู้อำนวยการสำนักทรัพยากรบุคคลและธุรการ

  9. นายวิทยา ภาณุมาภรณ์ ผู้อำนวยการสำนักตรวจสอบภายใน

  10. นายวิทิต วิศาลพัฒนะสิน ผู้อำนวยการสำนักบัญชี

  11. นางปรารถนา แพทย์สมาน ผู้อำนวยการสำนักการเงิน

12. กลุ่มครอบครัวชินวัตร* ผู้มีอำนาจควบคุม

(*กลุ่มครอบครัวชินวัตรประกอบด้วย 1. คุณหญิงพจมาน ชินวัตร 2. นางสาวพินทองทา ชินวัตร 3.
นางสาวแพทองธาร ชินวัตร ถือหุ้นรวมกันจำนวน 195,234,835 หุ้น)

9.2 การสรรหากรรมการ

คณะกรรมการบริษัท รับผิดชอบในการสรรหากรรมการใหม่ที่มีคุณสมบัติและประสบการณ์ตามที่บริษัทฯ
ต้องการ กรรมการผู้นั้นต้องมีเวลาอย่างเพียงพอ อุทิศความรู้ ความสามารถ
ปฏิบัติหน้าที่ให้แก่บริษัทฯ
โดยมอบหมายให้คณะอนุกรรมการสรรหาและกำหนดค่าตอบแทนทำหน้าที่ในการสรรหากรรมการเพื่อเสนอให้คณะกรรมการบริษัท
อนุมัติ และหรือเสนอขออนุมัติแต่งตั้งต่อที่ประชุมผู้ถือหุ้น
ตามหลักเกณฑ์และวิธีการที่กำหนดอยู่ในข้อบังคับของบริษัทฯ สรุปดังนี้

  1. ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
  3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ ก็ให้ออกโดยจำนวนที่ใกล้ที่สุดกับส่วน
  1 ใน 3 โดยกรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
  ให้ใช้วิธีจับฉลากกันว่าผู้ใดจะออก ส่วนปีหลัง ๆ ต่อไป
  ให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
  และกรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

  2.
  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการมีมติด้วยคะแนนไม่น้อยกว่า
  3 ใน 4 ของกรรมการที่เหลืออยู่
  เลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา 68 แห่ง
  พระราชบัญญัติบริษัทมหาชนจำกัด พ.ศ. 2535
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน
  บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

  3. ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

  3.1 ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

  3.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 3.1 เพื่อที่จะเลือกตั้งบุคคลคนเดียว
  หรือหลายคนเป็นกรรมการก็ได้ ในกรณีที่เลือกตั้งบุคคลหลายคนเป็นกรรมการจะแบ่ง

คะแนนเสียงให้แก่ผู้ใดมากน้อยเพียงใดไม่ได้

  3.3 บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่า
  จำนวนกรรมการที่จะพึงมีหรือจะพึงเลือกตั้งในครั้งนั้น ในกรณีที่บุคคลซึ่งได้รับการเลือกตั้ง

  ในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งใน

  ครั้งนั้นให้ผู้เป็นประธานเป็นผู้ออกเสียงชี้ขาด

อนึ่ง บริษัทฯไม่ได้กำหนดจำนวนครั้งสูงสุดของกรรมการที่ถูกแต่งตั้งกลับเข้ามาเป็นกรรมการใหม่ได้
รวมทั้งไม่ได้กำหนดคุณสมบัติในเรื่องอายุของกรรมการ

9.3 ค่าตอบแทนกรรมการและผู้บริหาร

บริษัทฯมีนโยบายในการกำหนดค่าตอบแทนให้กรรมการในลักษณะที่เทียบได้กับอุตสาหกรรม
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่าน โดยในปี 2548 มีการจ่ายค่าตอบแทน ดังนี้

1. ค่าตอบแทนที่เป็นตัวเงิน

  1.1 ค่าตอบแทนคณะกรรมการบริษัท สำหรับงวดสิ้นสุด 31 ธันวาคม 2548 เท่ากับ 5 ล้านบาท
  เป็นค่าตอบแทนที่จ่ายให้กับประธานกรรมการ กรรมการ และกรรมการอิสระ

  รายชื่อกรรมการ จำนวนเงิน (บาท)

  1. ดร.ชัยวัฒน์ วิบูลย์สวัสดิ์ 1,775,000

  2. นางเพ็ญโสม ดามาพงศ์ 320,000

  3. นางสาวปราณี เวชพฤกษ์พิทักษ์ 640,000

  4. นายพงศ์กิจ สุทธิพงศ์ 600,000

  5. นายกริช อัมโภชน์ 570,000

  6. นายรัฐ กิตติเวชโอสถ 555,000

  7. นายสมพงศ์ นครศรี 540,000

  * ค่าตอบแทน ประกอบด้วย เงินเดือน โบนัส และเบี้ยประชุม
  (ค่าตอบแทนนี้ไม่รวมค่าตอบแทนของกรรมการบริษัทในฐานะเป็นผู้บริหารของบริษัทฯจำนวน 2
  ท่าน)

  1.2 ค่าตอบแทนรวมของคณะผู้บริหาร จำนวน 11 ท่าน จำนวน 33.72 ล้านบาท ประกอบด้วย
  เงินเดือน โบนัส กองทุนสำรองเลี้ยงชีพ และ ผลตอบแทนอื่น

2. ค่าตอบแทนอื่น

บริษัทฯ มีโครงการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ แก่กรรมการ
และพนักงาน
โดยมีวัตถุประสงค์เพื่อเป็นแรงจูงใจและตอบแทนการปฏิบัติงานของกรรมการและพนักงาน
นอกจากนี้เพื่อให้บุคคลดังกล่าวมีความตั้งใจในการทำงานและเป็นแรงจูงใจให้กรรมการและพนักงานทำงานกับบริษัทฯต่อไปในระยะยาวและสร้างประโยชน์สูงสุดให้แก่บริษัทฯ
ณ สิ้นปี 2548 มีโครงการที่ดำเนินการแล้ว 1 โครงการรายละเอียดสรุปได้ดังนี้

จำนวนใบสำคัญแสดงสิทธิที่เสนอขาย 5,300,000 หน่วย

ราคาเสนอขายต่อหน่วย หน่วยละ 0 บาท

อายุใบสำคัญแสดงสิทธิ ไม่เกิน 5 ปีนับจากวันที่ได้ออกและเสนอขาย

อัตราการใช้สิทธิ ใบสำคัญแสดงสิทธิ 1 หน่วย ต่อ หุ้นสามัญ 1 หุ้น

ราคาการใช้สิทธิที่จะซื้อหุ้น 14.20 บาทต่อหุ้น

วันที่ออกและเสนอขาย 18 กรกฎาคม 2548

รายชื่อกรรมการและพนักงานของบริษัทฯที่ได้รับจัดสรรเกินกว่า 5% ของโครงการ

ชื่อ จำนวนจัดสรร(หน่วย) %ของโครงการ

1. นางบุษบา ดามาพงศ์ * 1,582,500 29.86

2. นายพรชัย ศรีประเสริฐ 326,400 6.16

3. นายอรรถพล สฤษฎิพันธาวาทย์ 325,100 6.13

* นางบุษบา ดามาพงศ์ ลาออกจากกรรมการบริษัทมีผลตั้งแต่วันที่ 22 กุมภาพันธ์ 2549
ทำให้ไม่สามารถใช้สิทธิที่ได้รับการจัดสรร
เนื่องจากยังไม่ถึงกำหนดระยะเวลาการใช้สิทธิที่กำหนดไว้1ปี
นับจากวันที่บริษัทฯออกและเสนอขายใบสำคัญแสดงสิทธิ

ประธานกรรมการและประธานกรรมการบริหาร

บริษัทฯมีนโยบายในการแบ่งแยกหน้าที่ความรับผิดชอบของประธานกรรมการและประธานกรรมการบริหาร
โดยไม่เป็นบุคคลเดียวกัน
เพื่อให้มีการถ่วงดุลอำนาจโดยแยกหน้าที่การกำกับดูแลการบริหารงานออกจากกัน

  ประธานกรรมการบริษัท
  เป็นผู้รับผิดชอบในฐานะผู้นำของคณะกรรมการบริษัทนอกจากนี้ยังมีหน้าที่ในฐานะเป็นประธานการประชุมคณะกรรมการบริษัท
  และการประชุมผู้ถือหุ้น

  ประธานกรรมการบริหาร
  เป็นประธานเจ้าหน้าที่บริหารของบริษัทรับผิดชอบต่อคณะกรรมการบริษัทในการบริหารจัดการเพื่อให้บรรลุตามแผนที่วางไว้

9.4 การกำกับดูแลกิจการ 

คณะกรรมการบริษัทให้ความสำคัญเกี่ยวกับการกำกับดูแลกิจการที่ดี
เนื่องจากเห็นว่าเป็นสิ่งที่มีความจำเป็นต่อการดำเนินธุรกิจในระยะยาว
และช่วยให้ผู้ลงทุนและสาธารณชนได้รับทราบและตรวจสอบการดำเนินงานของบริษัทฯ ได้สะดวก
รวดเร็ว และเท่าเทียมกัน บริษัทฯ จึงได้กำหนดนโยบายเกี่ยวกับการกำกับดูแลกิจการขึ้น
โดยเน้นในเรื่องกรรมการบริษัท ความโปร่งใสในการดำเนินกิจการและการเปิดเผยข้อมูล
และตั้งใจปฏิบัติตามนโยบายการกำกับดูแลกิจการดังกล่าว

บริษัทฯ ได้ปฏิบัติตามหลักการการกำกับดูแลกิจการที่ดี 15 ข้อ ดังต่อไปนี้

1.นโยบายเกี่ยวกับการกำกับดูแลกิจการ

บริษัทฯ เชื่อมั่นว่าระบบการบริหารจัดการที่ดี การมีคณะกรรมการบริษัทและผู้บริหารที่มีวิสัยทัศน์
มีความรับผิดชอบต่อหน้าที่ มีกลไกการควบคุม
การถ่วงดุลอำนาจและกระบวนการกำกับดูแลกิจการเป็นส่วนสำคัญและจำเป็นต่อการดำเนินธุรกิจให้เติบโตอย่างยั่งยืน
ซึ่งความสำเร็จในการดำเนินธุรกิจที่จะบรรลุตามภารกิจและวิสัยทัศน์ขององค์กรให้มีประสิทธิภาพและประสิทธิผล
โดยครอบคลุมหลักสำคัญดังต่อไปนี้

1.  คณะกรรมการบริษัท เน้นภาวะความเป็นผู้นำ วิสัยทัศน์ องค์ประกอบการแต่งตั้ง
    และความเป็นอิสระ โดยกำหนดคุณสมบัติ ขอบเขต อำนาจ หน้าที่และความรับผิดชอบ
    เพื่อให้เกิดการจัดการที่ดี

2.  การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน

3.  มีการเปิดเผยสารสนเทศอย่างครบถ้วน เพียงพอ เชื่อถือได้
    และทันเวลาแก่ผู้ที่เกี่ยวข้องทุกฝ่าย

4.  สนับสนุนให้มีระบบการควบคุมภายใน การตรวจสอบภายใน และการบริหารความเสี่ยง
    เพื่อลดความเสี่ยงที่อาจเกิดขึ้น

5.  บริษัทฯ มีการกำหนดปรัชญาและจรรยาบรรณบริษัทฯ ให้กรรมการ ผู้บริหาร
    และพนักงานทุกระดับยึดถือและนำไปปฏิบัติเป็นแนวทางเดียวกัน

คณะกรรมการได้จัดทำคู่มือนโยบายการกำกับดูแลกิจการขึ้นอย่างเป็นทางการในเดือนสิงหาคม 2548
ตามแนวทางที่ตลาดหลักทรัพย์แห่งประเทศไทยกำหนด และเปิดเผยอยู่ใน Website ของบริษัทฯ
เพื่อให้ผู้ถือหุ้นและนักลงทุนได้มีส่วนศึกษาและรับทราบ
โดยในส่วนการบริหารจัดการภายในองค์กรได้มีการจัดพิมพ์เป็นลายลักษณ์อักษร
แจ้งผู้บริหารงานและพนักงานทุกคนทราบเพื่อยึดถือปฏิบัติ ทั้งมีข้อมูลผ่าน E-mail
เพื่อเป็นแนวทางสำหรับการบริหารจัดการที่ดี

2. สิทธิและความเท่าเทียมกันของผู้ถือหุ้น

บริษัทฯจัดตั้งหน่วยงานกำกับดูแลที่จะปฏิบัติตามนโยบายที่จะดำเนินการประชุมผู้ถือหุ้นให้เป็นไปตามกฏหมายและแนวทางการประชุมผู้ถือหุ้น
ที่กำหนดโดยตลาดหลักทรัพย์แห่งประเทศไทย ทั้งนี้ในการประชุมผู้ถือหุ้นบริษัทฯ
ได้จัดส่งหนังสือเชิญประชุมพร้อมทั้งข้อมูลประกอบการประชุมวาระต่างๆ
อย่างเพียงพอให้ผู้ถือหุ้นได้มีเวลาศึกษาล่วงหน้าก่อนการประชุมให้มากกว่า 14
วันตามที่กฎหมายกำหนดทุกครั้ง
รวมทั้งจะระบุถึงวัตถุประสงค์และเหตุผลในแต่ละวาระโดยมีความเห็นของคณะกรรมการในทุกวาระ
โดยไม่มีวาระซ้อนเร้นหรือเพิ่มเรื่องประชุมใดไว้ในวาระอื่น
เว้นแต่กรณีจำเป็นเร่งด่วนที่ทราบภายหลังการออกหนังสือเชิญประชุมแล้ว
และมีการบันทึกการประชุมถูกต้องครบถ้วนเพื่อให้ผู้ถือหุ้นตรวจสอบได้

ในการประชุมผู้ถือหุ้น ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศ
การแสดงความคิดเห็น และการตั้งคำถามใดๆ
ต่อที่ประชุมตามระเบียบวาระการประชุมและเรื่องที่เสนอ
รวมทั้งได้แจ้งให้ผู้ถือหุ้นรับทราบสิทธิในการลงคะแนน
และวิธีการออกเสียงลงคะแนนทุกครั้งก่อนเริ่มประชุม
โดยประธานที่ประชุมมีหน้าที่จัดสรรเวลาให้อย่างเหมาะสม
และส่งเสริมให้มีการแสดงความเห็นและซักถามในที่ประชุม ในการประชุมผู้ถือหุ้นทุกครั้ง
จะแจ้งรายชื่อกรรมการอิสระในหนังสือนัดประชุมที่จะแต่งตั้งขึ้นอย่างน้อย 1 ท่าน
เป็นผู้รับมอบอำนาจออกเสียงแทนผู้ถือหุ้นที่ไม่สามารถเข้าร่วมประชุม นอกจากนี้
บริษัทฯยังอำนวยความสะดวกให้ผู้ถือหุ้นในทุกๆ ด้าน
โดยมีขั้นตอนที่ไม่ยุ่งยากหรือจำกัดโอกาสการศึกษาสารสนเทศของบริษัทฯ

3. สิทธิของผู้มีส่วนได้เสีย

บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม และมีนโยบายที่จะดูแลให้ความมั่นใจ
โดยจัดให้ลำดับความสำคัญแก่ผู้มีส่วนได้เสียทั้งภายในและภายนอก เช่น ผู้ถือหุ้น พนักงาน ผู้บริหาร
ลูกค้า คู่ค้า เจ้าหนี้ ตลอดจนสาธารณชนและสังคมโดยรวมอย่างเหมาะสม
โดยดูแลให้สิทธิดังกล่าวได้รับความคุ้มครองและปฏิบัติอย่างเป็นธรรม เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียในกลุ่มต่างๆ ตามบทบาทและหน้าที่
เพื่อให้กิจการของบริษัทฯ
ดำเนินไปด้วยดีมีความมั่นคงและตอบสนองผลประโยชน์ที่เป็นธรรมแก่ทุกฝ่ายซึ่งมีการเปิดเผยบทบาทของบริษัทฯที่มีต่อลูกค้า
พนักงาน คู่ค้า ผู้ถือหุ้น คู่แข่งทางการค้าและสังคมส่วนรวม ในจรรยาบรรณในการประกอบธุรกิจ
อันเป็นส่วนหนึ่งของนโยบายการกำกับดูแลกิจการ

4. การประชุมผู้ถือหุ้น

คณะกรรมการบริษัทต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัท
และการประชุมผู้ถือหุ้นคราวอื่นให้เรียกว่าการประชุมวิสามัญ โดยจัดประชุมเพิ่มตามความจำเป็น

เลขานุการคณะกรรมการบริษัทมีหน้าที่ในการนัดหมาย
จัดเตรียมเอกสารประกอบการประชุมให้เพียงพอ
และจัดส่งล่วงหน้าพร้อมหนังสือเชิญประชุมก่อนการประชุมให้มากกว่าวันที่กฎหมายกำหนดทุกครั้ง
เพื่อให้ผู้ถือหุ้นได้มีเวลาศึกษาก่อนล่วงหน้า นอกจากนี้ ผู้ถือหุ้นสามารถ Download
หนังสือเชิญประชุมพร้อมเอกสารประกอบการประชุมได้จาก Web site ของบริษัท คือ
www.scasset.com

ในการประชุมผู้ถือหุ้นทุกครั้ง บริษัทฯ ได้กำหนดให้กรรมการบริษัททุกท่าน
โดยเฉพาะอย่างยิ่งประธานกรรมการบริษัท ประธานคณะกรรมการตรวจสอบ และ
ประธานอนุกรรมการสรรหาและกำหนดค่าตอบแทน รวมถึงผู้สอบบัญชีรับอนุญาตของบริษัทฯ
เข้าร่วมประชุม เพื่อตอบคำถามที่ประชุมผู้ถือหุ้น ซึ่งในการประชุมผู้ถือหุ้นปี 2548 กรรมการทั้งหมด
9 คนได้เข้าร่วมประชุมโดยประธานในที่ประชุมเปิดโอกาสให้
ผู้ถือหุ้นมีสิทธิและความเท่าเทียมกันในการได้รับความสะดวกในการสอบถามข้อมูลและสามารถตรวจสอบการดำเนินงานของบริษัทฯ
สอบถาม
แสดงความคิดเห็นและข้อเสนอแนะต่างๆซึ่งบริษัทฯได้บันทึกประเด็นซักถามและข้อคิดเห็นที่สำคัญไว้ในรายงานการประชุมทุกครั้ง

โดยในปี 2548 ที่ผ่านมา คณะกรรมการบริษัทจัดประชุมผู้ถือหุ้น 1 ครั้งเมื่อวันที่ 27 เมษายน 2548
ณ อาคารชินวัตรทาวเวอร์3 ถนนวิภาวดีรังสิต
รวมถึงได้แสดงจำนวนการประชุมผู้ถือหุ้นของบริษัทสะสมตั้งแต่ปี 2547 ให้รับทราบ ซึ่งมีรายละเอียด
ดังนี้

+----------------------------+--------------------+--------------------+
| รายชื่อคณะกรรมการ            | จำนวนค             |                    |
|                            | รั้งที่มีสิทธิเข้าร่วมประชุม |                    |
|                            | /                  |                    |
|                            | จำนวนครั้งที่ร่วมประชุม  |                    |
+----------------------------+--------------------+--------------------+
|                            | การประชุมผู้ถือหุ้น ปี    | การประชุมผู้ถือหุ้น ปี    |
|                            | 2547 - 2548        | 2548               |
+----------------------------+--------------------+--------------------+
| 1. ดร.ชัยวัฒน์ วิบูลย์สวัสดิ์       | 2/2                | 1/1                |
|                            |                    |                    |
| ประธานกรรมการ              | 2/2                | 1/1                |
|                            |                    |                    |
| 2. นางบุษบา ดามาพงศ์ *       | -                  | -                  |
|                            |                    |                    |
| กรรมการ /                  | 2/2                | 1/1                |
| ประธานกรรมการบริหารและ      |                    |                    |
|                            | 2/2                | 1/1                |
| ก                          |                    |                    |
| รรมการผู้มีอำนาจลงนามผูกพันบริษัท | 2/2                | 1/1                |
|                            |                    |                    |
| 3. นายสหัส ตันติคุณ            | 2/2                | 1/1                |
| (เข้ารับตำแหน่งเมื่อวันที่ 1       |                    |                    |
|                            | 2/2                | 1/1                |
| ตุลาคม 2548) กรรมการ /      |                    |                    |
| กรรมการบริหาร /             | 2/2                | 1/1                |
|                            |                    |                    |
| กรรมการผู้อำนวยการ           |                    |                    |
| และกรรมการผู้มีอำนาจ          |                    |                    |
|                            |                    |                    |
| ลงนามผูกพันบริษัท              |                    |                    |
|                            |                    |                    |
| 4. นางเพ็ญโสม ดามาพงศ์       |                    |                    |
|                            |                    |                    |
| กรรมการ                    |                    |                    |
| และกรรมการผู้มีอำนาจลงนามผูกพัน |                    |                    |
|                            |                    |                    |
| บริษัท                       |                    |                    |
|                            |                    |                    |
| 5. นางสาวปราณี เวชพฤกษ์พิทักษ์  |                    |                    |
|                            |                    |                    |
| กรรมการ / กรรมการบริหาร /   |                    |                    |
| กรรมการ                    |                    |                    |
|                            |                    |                    |
| คณะอนุกร                    |                    |                    |
| รมการสรรหาและกำหนดค่าตอบแทน |                    |                    |
|                            |                    |                    |
| 6. นายพงศ์กิจ สุทธิพงศ์ **      |                    |                    |
|                            |                    |                    |
| กรรมการ / กรรมการบริหาร     |                    |                    |
|                            |                    |                    |
| 7. นายกริช อัมโภชน์           |                    |                    |
|                            |                    |                    |
| กรรมการ /                  |                    |                    |
| ประธานกรรมการตรวจสอบ       |                    |                    |
|                            |                    |                    |
| 8. นายรัฐ กิตติเวชโอสถ        |                    |                    |
|                            |                    |                    |
| กรรมการ / กรรมการตรวจสอบ / |                    |                    |
| ประธาน                     |                    |                    |
|                            |                    |                    |
| คณะอนุกร                    |                    |                    |
| รมการสรรหาและกำหนดค่าตอบแทน |                    |                    |
|                            |                    |                    |
| 9. นายสมพงศ์ นครศรี          |                    |                    |
|                            |                    |                    |
| กรรมการ / กรรมการตรวจสอบ / |                    |                    |
| กรรมการ                    |                    |                    |
|                            |                    |                    |
| คณะอนุกร                    |                    |                    |
| รมการสรรหาและกำหนดค่าตอบแทน |                    |                    |
+----------------------------+--------------------+--------------------+

หมายเหตุ * นางบุษบา ดามาพงศ์ ได้ลาออกจากตำแหน่งเมื่อวันที่ 22 กุมภาพันธ์ 2549
และคณะกรรมการบริษัทได้แต่งตั้งนางสาวยิ่งลักษณ์ ชินวัตร
เข้าดำรงตำแหน่งกรรมการและประธานกรรมการบริหารแทนตั้งแต่วันที่ 1 มีนาคม 2549

** นายพงศ์กิจ สุทธพงศ์ ได้ลาออกจากตำแหน่งเมื่อวันที่ 22 กุมภาพันธ์ 2549
และคณะกรรมการบริษัทได้แต่งตั้งนายชานนท์ โชติวิจิตร
เข้าดำรงตำแหน่งกรรมการและกรรมการบริหารแทนตั้งแต่วันที่ 1 มีนาคม 2549

5. ภาวะผู้นำและวิสัยทัศน์

ในการเสนอชื่อบุคคลเพื่อเข้ารับการพิจารณาเลือกตั้งเป็นกรรมการบริษัทเปิดกว้างให้ผู้ถือหุ้นทุกรายสามารถให้คำแนะนำและเสนอชื่อบุคคลเพื่อเป็นกรรมการ
ต่อบริษัทฯ และคณะอนุกรรมการสรรหาและกำหนดค่าตอบแทน เพื่อร่วมพิจารณาสรรหาได้
โดยจะมีการพิจารณาจากประวัติส่วนตัวที่ประกอบด้วยคุณวุฒิ ประสบการณ์ทำงาน
รวมทั้งพิจารณาถึงความสามารถในการอุทิศเวลาให้กับบริษัทฯ
จึงทำให้องค์ประกอบของคณะกรรมการบริษัทประกอบด้วยบุคคลที่มีความหลากหลายทางด้านคุณวุฒิ
วัยวุฒิ ทักษะและความสามารถเฉพาะด้านที่เป็นประโยชน์แก่บริษัทฯ

คณะกรรมการบริษัท เป็นผู้มีส่วนในการกำหนดวิสัยทัศน์ นโยบายทางการดำเนินงานของบริษัท
และมีความเป็นอิสระในการตัดสินใจ โดยมุ่งมั่นที่จะให้บริษัทฯ
เป็นองค์กรขั้นนำของประเทศที่เป็นผู้นำในการบริหารจัดการและพัฒนาอสังหาริมทรัพย์อย่างครบวงจร
เน้นความเป็นมืออาชีพ โดยใช้นวัตกรรมและเทคโนโลยี เพื่อประโยชน์ที่ดีขึ้นแก่ลูกค้า
รวมทั้งเกิดประโยชน์สูงสุดแก่บริษัทและผู้ถือหุ้นโดยรวม
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
มีระบบแบ่งแยกบทบาทหน้าที่รับผิดชอบระหว่างคณะกรรมการกับฝ่ายบริหาร
และแบ่งแยกหน้าที่ระหว่างคณะกรรมการกับผู้ถือหุ้นอย่างชัดเจน
รวมทั้งดูแลให้มีกระบวนการประเมินความมีประสิทธิผลของระบบการควบคุมภายใน
ระบบกำกับดูแลกิจการ การตรวจสอบภายใน การบริหารความเสี่ยง การรายงานทางการเงิน
และคณะกรรมการได้จัดให้มีกลไกในการกำกับดูแลติดตาม
และประเมินผลการปฏิบัติงานของฝ่ายบริหารให้บรรลุตามนโยบายที่กรรมการได้กำหนดไว้

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์ เป็นนโยบายของบริษัทฯ ที่ห้ามไม่ให้กรรมการ ผู้บริหาร
และพนักงานใช้โอกาสจากการเป็นกรรมการ ผู้บริหาร หรือพนักงานในบริษัท
แสวงหาผลประโยชน์ส่วนตัว หรือของครอบครัว หรือบุคคลใกล้ชิด
ไม่ว่าจะเป็นด้านการเงินหรือด้านอื่นใดก็ตาม หลีกเลี่ยงการทำรายการทีเกี่ยวโยงกับตนเอง
ยกเว้นในกรณีที่จำเป็นเพื่อประโยชน์ของบริษัทฯ
ภายใต้หลักเกณฑ์และระเบียบข้อบังคับที่ตลาดหลักทรัพย์แห่งประเทศไทยกำหนด
จึงกำหนดเป็นข้อปฏิบัติสำหรับกรรมการ ผู้บริหาร และพนักงานของบริษัทฯ
ตามนโยบายการกำกับดูแลกิจการที่กำหนดขึ้น
และถ้ารายการที่อาจมีความขัดแย้งทางผลประโยชน์และรายการที่เกี่ยวโยงกัน
คณะกรรมการบริษัทจะพิจารณาความเหมาะสมอย่างรอบคอบทุกครั้ง
รวมทั้งปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
และได้เปิดเผยรายละเอียด มูลค่ารายการ คู่สัญญา
เหตุผลหรือความจำเป็นไว้ในรายงานประจำปีแล้ว

7. จริยธรรมธุรกิจ

บริษัทฯ มีการกำหนดปรัชญาและจรรยาบรรณบริษัท
ไว้เป็นลายลักษณ์อักษรอยู่ในนโยบายการกำกับดูแลกิจการอย่างชัดเจน
ให้เป็นข้อปฏิบัติและยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์สุจริตและเที่ยงธรรม
ทั้งการปฏิบัติต่อบริษัทและผู้มีส่วนได้เสียทุกกลุ่มสาธารณชนและสังคมให้ผู้ที่เกี่ยวข้องได้ถือปฏิบัติมาโดยตลอด
โดยบริษัทฯจะดำเนินการติดต่อสื่อสารกับพนักงานอย่างสม่ำเสมอและติดตามการปฏิบัติตามแนวทางดังกล่าวเป็นประจำ
ถ้ากรณีถ้ามิได้ปฏิบัติตามจะมีบทลงโทษทางวินัยกำหนดไว้ด้วย ในปี 2547
บริษัทฯได้จัดทำเป็นคู่มือจรรยาบรรณบริษัทฯ และได้จัดทำคู่มือนโยบายการกำกับดูแลกิจการในปี
2548 ซึ่งได้ประกาศลงในระบบ Internet
ของบริษัทเพื่อเผยแพร่ให้พนักงานทุกระดับรับทราบอย่างทั่วถึงต่อเนื่องรวมทั้งได้มีการอบรมทำความเข้าใจให้กับผู้บริหารโดยมีการติดตามการปฏิบัติตามแนวทางดังกล่าวอย่างจริงจัง
ซึ่งผู้บริหารและผู้บังคับบัญชามีหน้าที่ในการสอดส่อง ดูแล
และส่งเสริมผู้ใต้บังคับบัญชาให้ปฏิบัติตามจรรยาบรรณที่กำหนดและประพฤติตนเป็นแบบอย่างที่ดี

8. การถ่วงดุลของกรรมการที่ไม่เป็นผู้บริหาร

การแต่งตั้งคณะกรรมการบริษัท เป็นไปตามข้อตกลงของผู้ถือหุ้น โดยมีคณะกรรมการจำนวน 9 ท่าน
ประกอบด้วย

: กรรมการที่เป็นผู้บริหาร 4 ท่าน

: กรรมการที่ไม่ได้เป็นผู้บริหาร 1 ท่าน

: กรรมการที่เป็นอิสระ 4 ท่าน

กรรมการที่เป็นอิสระมีจำนวน 4 ใน 9 ของกรรมการทั้งคณะ
เพื่อช่วยรักษาสมดุลของการกำกับและการบริหาร โดยมีกรรมการผู้มีอำนาจผูกพัน คือ
นางสาวยิ่งลักษณ์ ชินวัตร นางเพ็ญโสม ดามาพงศ์ และ นายสหัส ตันติคุณ
กรรมการสองในสามท่านลงนามร่วมกันและประทับตราสำคัญของบริษัทฯ โดยเริ่มตั้งแต่วันที่ 3
ตุลาคม 2548 เป็นต้นมา เนื่องจากนายสุรเธียร จักรธรานนท์ ขอลาออกจากกรรมการ
คณะกรรมการบริษัทจึงมีมติและดำเนินการจดทะเบียนเปลี่ยนแปลงกรรมการผู้มีอำนาจลงนามเปลี่ยนจากนายสุรเธียร
จักรธรานนท์ เป็นนายสหัส ตันติคุณ

9. การรวมหรือแยกตำแหน่ง

ประธานกรรมการของบริษัท เป็นกรรมการอิสระตามความหมายของตลาดหลักทรัพย์ฯ
ไม่เป็นบุคคลเดียวกันกับประธานกรรมการบริหารและไม่มีความสัมพันธ์ใดๆ กับฝ่ายบริหาร
เป็นการแบ่งแยกหน้าที่ในการกำหนดนโยบายกำกับดูแลและการบริหารงานประจำไว้อย่างชัดเจน
คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ ถูกต้อง โปร่งใส
โครงสร้างคณะกรรมการของบริษัทประกอบด้วย กรรมการที่เป็นอิสระเท่ากับ 4 ใน 9
ของกรรมการทั้งคณะ ซึ่งทำให้เกิดการถ่วงดุลและการสอบทานการบริหารงาน บริษัทฯ
ได้กำหนดบทบาทและความรับผิดชอบที่แยกชัดเจนระหว่างประธานกรรมการและประธานกรรมการบริหาร

10. ค่าตอบแทนกรรมการและผู้บริหาร

บริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรมและสูงเพียงพอที่จะดูแลและรักษากรรมการที่มีคุณสมบัติที่ต้องการและได้ขออนุมัติจากที่ประชุมผู้ถือหุ้นแล้ว
โดยคณะอนุกรรมการสรรหาและกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการ
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่าน

11. การประชุมคณะกรรมการ

คณะกรรมการบริษัทมีกำหนดการประชุมอย่างน้อยไตรมาสละ 1 ครั้ง
โดยในรอบปีจะมีการจัดประชุมไม่น้อยกว่า 6 ครั้ง และจัดประชุมเพิ่มตามความจำเป็น
ในการประชุมประธานกรรมการบริษัททำหน้าที่ดูแลจัดสรรเวลาให้อย่างเพียงพอที่ฝ่ายบริหารจะเสนอเอกสารและข้อมูลเพื่อการอภิปรายปัญหาสำคัญ
และเพียงพอสำหรับคณะกรรมการบริษัทที่จะอภิปรายในประเด็นที่สำคัญ
กรรมการทุกท่านมีอิสระในความคิดเห็นและเสนอวาระการประชุม

เลขานุการคณะกรรมการบริษัท มีหน้าที่ในการนัดหมาย
จัดเตรียมเอกสารประกอบการประชุมให้เพียงพอ
และจัดส่งล่วงหน้าพร้อมหนังสือเชิญประชุมก่อนการประชุมไม่น้อยกว่า 7 วัน
เพื่อให้คณะกรรมการบริษัทได้มีเวลาศึกษาก่อนล่วงหน้า เว้นแต่กรณีมีเหตุจำเป็นเร่งด่วน
รวมถึงการทำหน้าที่บันทึกรายงานการประชุม

ในปี 2548 ที่ผ่านมา คณะกรรมการบริษัท คณะกรรมการบริหาร รวมทั้งคณะกรรมการชุดย่อย 2
คณะ ได้แก่ คณะกรรมการตรวจสอบ คณะอนุกรรมการสรรหาและกำหนดค่าตอบแทน
มีจำนวนการประชุมคณะกรรมการ และการเข้าร่วมประชุมของกรรมการ
รวมถึงได้แสดงจำนวนการประชุมของคณะกรรมการบริษัทสะสมตั้งแต่ปี 2547 ให้รับทราบ ดังนี้

+-------------------+--------+--------+--------+--------+------------+
| รายชื่อคณะกรรมการ   | จำนวนค |        |        |        |            |
|                   | รั้งที่มีสิท |        |        |        |            |
|                   | ธิเข้าร่ว |        |        |        |            |
|                   | มประชุม |        |        |        |            |
|                   | /      |        |        |        |            |
|                   | จำนวน  |        |        |        |            |
|                   | ครั้งที่ร่ว |        |        |        |            |
|                   | มประชุม |        |        |        |            |
+-------------------+--------+--------+--------+--------+------------+
|                   | คณะก   | คณะก   | คณะก   | คณะก   | คณะ        |
|                   | รรมการ | รรมการ | รรมการ | รรมการ | อนุกรรมการส |
|                   |        |        |        |        | รรหาและกำห |
|                   | บริษัท   | บริษัท   | บริหาร  | ต      | นดค่าตอบแทน |
|                   |        |        |        | รวจสอบ |            |
|                   | ปี      | ปี 2548 | ปี 2548 |        | ปี 2548     |
|                   | 2547 - |        |        | ปี 2548 |            |
|                   | 2548   |        |        |        |            |
+-------------------+--------+--------+--------+--------+------------+
| 1. ดร.ชัยวัฒน์       | 12/12  | 6/6    | 14/14  |        | 3/3        |
| วิบูลย์สวัสดิ์          |        |        |        |        |            |
|                   | 12/12  | 6/6    | 3/3    |        |            |
| ประธานกรรมการ     |        |        |        |        |            |
|                   | 1/1    | 1/1    | 14/13  |        |            |
| 2. นางบุษบา        |        |        |        |        |            |
| ดามาพงศ์ *         | 12/12  | 6/6    |        |        |            |
|                   |        |        |        |        |            |
| กรรมการ / ประธาน  | 12/12  | 6/6    |        |        |            |
| กรรมก             |        |        |        |        |            |
| ารบริหารและกรรมการ |        |        |        |        |            |
|                   |        |        |        |        |            |
| ผู้มีอ               |        |        |        |        |            |
| ำนาจลงนามผูกพันบริษัท |        |        |        |        |            |
|                   |        |        |        |        |            |
| 3. นายสหัส ตันติคุณ   |        |        |        |        |            |
| (เข้ารับตำแหน่ง      |        |        |        |        |            |
|                   |        |        |        |        |            |
| เมื่อวันที่ 1 ตุลาคม    |        |        |        |        |            |
| 2548) กรรมการ     |        |        |        |        |            |
|                   |        |        |        |        |            |
| / กรรมการบริหาร /  |        |        |        |        |            |
| กรรมการ           |        |        |        |        |            |
|                   |        |        |        |        |            |
| ผู้อำนวยการ         |        |        |        |        |            |
| และกรรมการผู้มี      |        |        |        |        |            |
|                   |        |        |        |        |            |
| อ                 |        |        |        |        |            |
| ำนาจลงนามผูกพันบริษัท |        |        |        |        |            |
|                   |        |        |        |        |            |
| 4. นางเพ็ญโสม      |        |        |        |        |            |
| ดามาพงศ์           |        |        |        |        |            |
|                   |        |        |        |        |            |
| กรรมการ           |        |        |        |        |            |
| และกรรมการผู้มีอำนาจ |        |        |        |        |            |
|                   |        |        |        |        |            |
| ลงนามผูกพันบริษัท     |        |        |        |        |            |
|                   |        |        |        |        |            |
| 5. นางสาวปราณี     |        |        |        |        |            |
| เวชพฤกษ์พิทักษ์       |        |        |        |        |            |
|                   |        |        |        |        |            |
| กรรมการ /         |        |        |        |        |            |
| กรรมการบริหาร /    |        |        |        |        |            |
|                   |        |        |        |        |            |
| กรรมการ           |        |        |        |        |            |
| คณะอนุกรรมการสรรหา |        |        |        |        |            |
|                   |        |        |        |        |            |
| และกำหนดค่าตอบแทน  |        |        |        |        |            |
+-------------------+--------+--------+--------+--------+------------+
| 6. นายพงศ์กิจ       | 12/12  | 6/6    | 14/14  | 8/8    | 3/3        |
| สุทธิพงศ์ **         |        |        |        |        |            |
|                   | 12/12  | 6/6    |        | 8/8    | 3/3        |
| กรรมการ /         |        |        |        |        |            |
| กรรมการบริหาร      | 12/12  | 6/6    |        | 8/8    |            |
|                   |        |        |        |        |            |
| 7. นายกริช อัมโภชน์  | 12/12  | 6/6    |        |        |            |
|                   |        |        |        |        |            |
| กรรมการ /         |        |        |        |        |            |
| ประธานกรรมการ     |        |        |        |        |            |
|                   |        |        |        |        |            |
| ตรวจสอบ           |        |        |        |        |            |
|                   |        |        |        |        |            |
| 8. นายรัฐ          |        |        |        |        |            |
| กิตติเวชโอสถ        |        |        |        |        |            |
|                   |        |        |        |        |            |
| กรรมการ /         |        |        |        |        |            |
| กรรมการตรวจสอบ /  |        |        |        |        |            |
|                   |        |        |        |        |            |
| ประธาน            |        |        |        |        |            |
| คณะอนุกรรมการสรรหา |        |        |        |        |            |
|                   |        |        |        |        |            |
| และกำหนดค่าตอบแทน  |        |        |        |        |            |
|                   |        |        |        |        |            |
| 9. นายสมพงศ์ นครศรี |        |        |        |        |            |
|                   |        |        |        |        |            |
| กรรมการ /         |        |        |        |        |            |
| กรรมการตรวจสอบ /  |        |        |        |        |            |
|                   |        |        |        |        |            |
| กรรมการ           |        |        |        |        |            |
| คณะอนุกรรมการสรรหา |        |        |        |        |            |
|                   |        |        |        |        |            |
| และกำหนดค่าตอบแทน  |        |        |        |        |            |
+-------------------+--------+--------+--------+--------+------------+

หมายเหตุ -
คณะกรรมการบริษัทได้มีมติให้รวมคณะอนุกรรมการสรรหาและคณะอนุกรรมการกำหนดค่าตอบแทนอยู่ในคณะเดียวกันเป็นคณะอนุกรรมการสรรหาและกำหนดค่าตอบแทนเมื่อวันที่
11 พฤษภาคม 2548

* นางบุษบา ดามาพงศ์ ได้ลาออกจากตำแหน่งเมื่อวันที่ 22 กุมภาพันธ์ 2549
และคณะกรรมการบริษัทได้แต่งตั้งนางสาวยิ่งลักษณ์ ชินวัตร
เข้าดำรงตำแหน่งกรรมการและประธานกรรมการบริหารแทนตั้งแต่วันที่ 1 มีนาคม 2549

** นายพงศ์กิจ สุทธพงศ์ ได้ลาออกจากตำแหน่งเมื่อวันที่ 22 กุมภาพันธ์ 2549
และคณะกรรมการบริษัทได้แต่งตั้งนายชานนท์ โชติวิจิตร
เข้าดำรงตำแหน่งกรรมการและกรรมการบริหารแทนตั้งแต่วันที่ 1 มีนาคม 2549

12. คณะอนุกรรมการ

คณะกรรมการบริษัท ได้แต่งตั้งกรรมการที่มีความรู้ ความชำนาญที่เหมาะสมเป็นคณะอนุกรรมการ
เพื่อช่วยในการกำกับดูแลกิจการของบริษัทฯ
โดยศึกษารายละเอียดและกลั่นกรองงานของคณะกรรมการ
เนื่องจากสามารถพิจารณาและอธิปรายได้เข้าถึงประเด็นกว่า
อย่างไรก็ตามความรับผิดชอบในกิจกรรมทุกประการของบริษัทฯ
ต่อบุคคลภายนอกยังเป็นของคณะกรรมการบริษัททั้งคณะ (โปรดดูรายละเอียดใน “คณะกรรมการ”)

13. ระบบการควบคุมภายใน การตรวจสอบภายใน และการบริหารความเสี่ยง

การควบคุมภายใน

บริษัทฯ ได้ให้ความสำคัญต่อระบบควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ จึงได้กำหนดภาระ หน้าที่
อำนาจการดำเนินการของผู้ปฏิบัติงาน ผู้บริหารไว้เป็นลายลักษณ์อักษรอย่างชัดเจน
เพื่อให้เกิดการควบคุมดูแลการใช้ทรัพย์สินของบริษัทฯ ให้เกิดประโยชน์สูงสุด
และมีการแบ่งแยกหน้าที่อย่างชัดเจน บริษัทฯ
ได้จัดให้มีระบบการควบคุมภายในซึ่งอ้างอิงตามมาตรฐานสากลของ The Committee Of
Sponsoring Organizations Of the Treadway Commission (COSO) ที่ครอบคลุมทุกด้าน
ทั้งด้านการเงิน การดำเนินงาน และการกำกับดูแลการปฏิบัติงาน โดยได้กำหนดภาระหน้าที่
อำนาจการดำเนินการในระดับบริหารและระดับปฏิบัติงานไว้เป็นลายลักษณ์อักษรอย่างชัดเจน
เพื่อให้เกิดความมั่นใจอย่างสมเหตุสมผลว่า หากมีการปฏิบัติงานตามแล้วจะทำให้บรรลุวัตถุประสงค์
ได้ดังนี้

1.  แผนงาน โครงการ และเป้าหมายของบริษัทฯ ได้ดำเนินการบรรลุตามที่กำหนดไว้

2.  ข้อมูลที่มีสาระสำคัญ ทั้งด้านการเงิน การบริหาร และการดำเนินงาน มีความถูกต้อง

3.  การดำเนินงานของบริษัทฯ และการปฏิบัติงานของพนักงาน
    เป็นไปตามนโยบายและข้อกำหนดของบริษัทฯ รวมทั้งสอดคล้องกับกฎหมายข้อบังคับที่เกี่ยวข้อง

4.  การบริหารทรัพย์สินและทรัพยากรของบริษัทฯ เป็นไปอย่างมีประสิทธิภาพ ประสิทธิผล
    และคุ้มค่ารวมทั้งมีการดูแลป้องกันให้มีความปลอดภัยอย่างเพียงพอ

5.  มีการปรับปรุงคุณภาพการปฏิบัติงานอย่างต่อเนื่องในทุกกระบวนการและกิจกรรมควบคุม

บริษัทฯ ใหัความสำคัญกับการมีระบบการควบคุมภายในที่เพียงพอและมีประสิทธิภาพและประสิทธิผล
ครบทั้ง 5 องค์ประกอบของ COSO ดังต่อไปนี้

1.  มีสภาพแวดล้อมของการควบคุมที่ดี (Control Environment)

บริษัทฯ
ส่งเสริมให้เกิดการควบคุมภายในโดยให้ผู้บริหารและพนักงานทุกระดับได้ปฏิบัติงานโดยยึดมั่นการดำเนินธุรกิจอย่างมีจริยธรรม
มีการจัดโครงสร้างและสภาพแวดล้อมที่ดีเอื้ออำนวยให้ระบบการควบคุมภายในดำเนินไปอย่างมีประสิทธิผล
กำหนดหน้าที่และความรับผิดชอบอย่างชัดเจน
มีเป้าหมายการดำเนินธุรกิจที่ผ่านการพิจารณาโดยคณะกรรมการบริษัทฯ ชัดเจนและวัดผลได้
มีการให้ผลตอบแทนที่สมเหตุสมผล ใช้เป็นแนวทางในการปฏิบัติงานของพนักงาน
การจัดโครงสร้างขององค์กรช่วยให้ฝ่ายบริหารสามารถดำเนินงานได้อย่างมีประสิทธิภาพ บริษัทฯ
มีนโยบายและระเบียบวิธีปฏิบัติงานเป็นลายลักษณ์อักษรในด้านธุรกรรมด้านการเงิน การจัดซื้อ
และการบริหารทั่วไปที่รัดกุม มีการกำหนดจริยธรรมอันเป็นส่วนหนึ่งของนโยบายการกำกับดูแลกิจการ
ให้กรรมการ ผู้บริหารและพนักงานปฏิบัติเพื่อไม่ให้เกิดความขัดแย้งทางผลประโยชน์
ซึ่งเผยแพร่ผ่านคู่มือ, Website ของบริษัทฯ และส่ง E-mail ตรงถึงพนักงานทุกคน

2.  มีกระบวนการประเมินความเสี่ยงที่เหมาะสม (Risk Assessment)

บริษัทฯ มีการจัดตั้งคณะกรรมการบริหารความเสี่ยง ซึ่งประกอบด้วยผู้บริหารของหน่วยงานหลัก
ซึ่งทำหน้าที่เป็นผู้ประเมินความเสี่ยงที่อาจจะมีผลกระทบต่อการดำเนินธุรกิจทั้งภายในและภายนอกองค์กร
วิเคราะห์ผลกระทบ โอกาสจะเกิดความเสี่ยงนั้นๆ
และกำหนดมาตรการเพื่อลดความเสี่ยงให้อยู่ในระดับที่เหมาะสม (Management of Risk)
เพื่อนำเสนอต่อคณะกรรมการตรวจสอบ ผู้บริหารและคณะกรรมการบริษัทฯ
และทำการประเมินปัจจัยความเสี่ยงอย่างน้อยปีละ 1 ครั้ง
โดยคณะกรรมการบริหารความเสี่ยงเป็นผู้จัดการความเสี่ยงที่มีผลกระทบกับบริษัทฯ
ซึ่งมีขั้นตอนการจัดการความเสี่ยงที่ชัดเจน
และได้มีการจัดอบรมการบริหารความเสี่ยงให้ผู้บริหารและพนักงานรับทราบเพื่อเป็นแนวทางในการปฏิบัติงานโดยกำหนดให้สำนักตรวจสอบทำหน้าที่ติดตามผลการปฏิบัติงานตามแผนการบริหารความเสี่ยง

3.  การมีกิจกรรมควบคุมที่ดี (Control Activities)

บริษัทฯ ได้กำหนดกิจกรรมควบคุมที่มีสาระสำคัญของแต่ละระบบงาน
และจัดให้มีการรายงานผลการดำเนินงานอย่างสม่ำเสมอ
เพื่อให้ฝ่ายบริหารใช้เป็นข้อมูลในการตัดสินใจ และแก้ปัญหาในการดำเนินธุรกิจได้อย่างเหมาะสม
โดยมีการกำหนดโครงสร้างการบริหารเพื่อแบ่งแยกหน้าที่ความรับผิดชอบของแต่ละหน่วยงานไว้อย่างชัดเจน
เพื่อให้เกิดการสอบทานงานซึ่งกันและกัน มีการกำหนดขอบเขตอำนาจหน้าที่ วงเงินอนุมัติ
และอำนาจดำเนินการของแต่ละระดับเป็นลายลักษณ์อักษรอย่างเป็นขั้นตอน
มีการดูแลป้องกันทรัพย์สินของกิจการไม่ให้สูญหาย หรือใช้ไปในทางที่ไม่เหมาะสม กรณีที่บริษัทฯ
มีการทำธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้องดังกล่าว
จะต้องได้รับอนุมัติจากผู้มีอำนาจตามขั้นตอนทุกกรณี ไม่มีข้อยกเว้น
และการทำธุรกรรมในลักษณะดังกล่าวกระทำโดยผู้ที่ไม่มีส่วนได้เสียในธุรกรรมนั้น บริษัทฯ
มีนโยบายให้คณะกรรมการตรวจสอบเป็นผู้ดูแล และมีการอนุมัติทุกรายการ
โดยคำนึงถึงประโยชน์สูงสุดของบริษัทฯ มาตรการดังกล่าวครอบคลุมผู้ที่เกี่ยวข้อง
ไม่สามารถนำไปใช้เพื่อประโยชน์ส่วนตัวได้ มีการติดตามดูแลการดำเนินงานของบริษัทร่วม
มีการกำหนดวิธีการ เพื่อให้แน่ใจว่าบริษัทฯ ได้ปฏิบัติตามกฎหมายและข้อบังคับที่เกี่ยวข้อง

4.  มีระบบสารสนเทศและการสื่อสารข้อมูลที่ดี (Information and Communication)

บริษัทฯ พัฒนาระบบสารสนเทศและระบบข้อมูลอย่างต่อเนื่อง มีการจัดทำข้อมูลที่สำคัญต่างๆ
เพื่อประกอบการตัดสินใจได้อย่างเหมาะสมเพียงพอ ถูกต้อง
เข้าใจง่ายและทันต่อเหตุการณ์ที่ใช้ในการตัดสินใจทั้งต่อกรรมการ ผู้บริหาร พนักงาน
ผู้ถือหุ้นหรือผู้ที่เกี่ยวข้องโดยจัดเก็บไว้เป็นหมวดหมู่
ผู้บริหารและพนักงานทุกระดับมีความระมัดระวังในการใช้ข้อมูลสารสนเทศ
ตามที่กำหนดไว้ในจรรยาบรรณของบริษัทฯ
และมีระเบียบการรักษาความปลอดภัยระบบคอมพิวเตอร์และข้อมูลสารสนเทศ นอกจากนี้บริษัทฯ
จัดให้ฝ่ายเทคโนโลยีสารสนเทศเป็นผู้ดูแลระบบการรักษาความปลอดภัยของระบบคอมพิวเตอร์ที่มีประสิทธิภาพ
รวมทั้งมีการพัฒนาและปรับปรุงระบบร่วมกับสำนักตรวจสอบภายในและหน่วยงานที่เกี่ยวข้อง
และเตรียมแผนฉุกเฉินสำหรับระบบข้อมูลสารสนเทศ เพื่อป้องกันข้อมูลสูญหาย
ส่วนการการบันทึกบัญชีได้ปฏิบัติตามนโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัทฯ

5.  มีระบบการติดตามและการประเมินผลที่ดี (Monitoring and Evaluation)

บริษัทฯ มีการประชุมคณะกรรมการบริษัทอย่างน้อยปีละ 6 ครั้ง
และมีการประชุมกรรมการบริหารเป็นประจำทุกเดือน
เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายหรือไม่
รวมทั้งจัดให้สำนักตรวจสอบภายในรายงานผลการตรวจสอบภายในต่อคณะกรรมการตรวจสอบ
ว่าได้มีการการปฏิบัติตามระบบการควบคุมภายในที่วางไว้
และรายงานต่อคณะกรรมการบริษัทเป็นประจำทุกไตรมาส

การตรวจสอบภายใน

บริษัทฯ มีสำนักตรวจสอบภายใน ซึ่งรายงานตรงต่อคณะกรรมการตรวจสอบ ทำหน้าที่ตรวจสอบ
ติดตาม ควบคุม ประเมินผลและให้คำปรึกษาแนะนำ เพื่อให้เกิดการถ่วงดุล
และตรวจสอบระหว่างกันอย่างเหมาะสมที่จะให้เกิดความเชื่อมั่นอย่างสมเหตุสมผลในการปฏิบัติงานของบริษัทฯ
ที่จะบรรลุผลสำเร็จตามเป้าหมายที่กำหนดไว้
โดยใช้วิธีอย่างเป็นระบบในการประเมินและปรับปรุงประสิทธิผลของระบบการบริหารความเสี่ยง
ระบบการควบคุม และระบบการกำกับดูแลกิจการ
ตามมาตรฐานการปฏิบัติงานวิชาชีพการตรวจสอบภายใน (Standard for the Professional
Practice of Internal Auditing) ซึ่งรวมถึงการปฏิบัติตามกฎหมาย ระเบียบ
ข้อบังคับที่เกี่ยวข้องกับบริษัทฯ (Compliance Audit)

การบริหารความเสี่ยง

คณะกรรมการบริษัท ได้ให้ความสำคัญเกี่ยวกับการบริหารความเสี่ยงเป็นอย่างมาก
โดยได้จัดให้มีการบริหารความเสี่ยงเพื่อลดความเสียหายที่อาจเกิดขึ้น
เพื่อให้บริษัทฯมีการเติบโตที่ยั่งยืนและสร้างมูลค่าเพิ่มให้แก่ผู้ถือหุ้นในระยะยาว
ได้มีการแต่งตั้งคณะกรรมการบริหารความเสี่ยง
เพื่อทำหน้าที่กำหนดขอบเขตและนโยบายในการบริหารความเสี่ยงของบริษัทฯ
และพัฒนาระบบบริหารความเสี่ยงที่มีประสิทธิภาพและประสิทธิผล
เป็นส่วนหนึ่งที่สามารถผลักดันให้บริษัทฯสามารถบรรลุเป้าหมายได้
จึงนำระบบบริหารความเสี่ยงซึ่งเป็นองค์ประกอบสำคัญของการกำกับดูแลกิจการที่ดีมาใช้เป็นเครื่องมือในการบริหารงาน

14. รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท เอสซี แอสเสท คอร์ปอเรชั่น จำกัด (มหาชน)
เป็นผู้รับผิดชอบต่องบการเงินและงบการเงินรวมของบริษัทฯและบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุด ในการจัดทำรวมทั้งให้มีการ

เปิดเผยข้อมูลที่สำคัญอย่างเพียงพอในหมายเหตุประกอบงบการเงินเพื่อให้เป็นประโยชน์ต่อผู้ถือหุ้นและนักลงทุนทั่วไปอย่างโปร่งใส

คณะกรรมการบริษัทได้จัดให้มีระบบการควบคุมภายในและให้มีการดำรงรักษาไว้ซึ่งระบบการบริหารความเสี่ยงที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
ตลอดจนเพื่อไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ
เพื่อทำหน้าที่สอบทานนโยบายการบัญชีและคุณภาพของรายงานทางการเงิน
สอบทานระบบการควบคุมภายในและการตรวจสอบภายใน ตลอดจนระบบการบริหารความเสี่ยง
โดยความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

งบการเงินและงบการเงินรวมของบริษัทฯ และบริษัทย่อยได้รับการตรวจสอบโดยผู้สอบบัญชีของบริษัท
คือ บริษัทสำนักงาน เอ เอ็ม ซี จำกัด
ในการตรวจสอบนั้นทางคณะกรรมการบริษัทฯได้สนับสนุนข้อมูลและเอกสารต่างๆ
เพื่อให้ผู้สอบบัญชีสามารถตรวจสอบและแสดงความเห็นได้ตามมาตรฐานการสอบบัญชีโดยความเห็นของผู้สอบบัญชีได้ปรากฏในรายงานของผู้สอบบัญชีซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลได้ว่า งบการเงินและงบการเงินรวมของ บริษัท เอสซี
แอสเสท คอร์ปอเรชั่น จำกัด (มหาชน) และบริษัทย่อย สำหรับปีสิ้นสุด วันที่ 31 ธันวาคม 2548
มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไป
และปฏิบัติถูกต้องตามกฎหมายและระเบียบกฎเกณฑ์ที่เกี่ยวข้อง

15. ความสัมพันธ์ของผู้ลงทุน

บริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั่วถึงและทันเวลาทั้งข้อมูลทางการเงิน ผลการดำเนินงานและข้อมูลอื่นใด
เพื่อให้นักลงทุนและผู้ที่เกี่ยวข้องได้ใช้ประกอบการตัดสินใจลงทุน
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย
ตลอดจนผ่านทาง Web Site ของบริษัทฯ พร้อมทั้งจัดตั้งหน่วยงานนักลงทุนสัมพันธ์ (Investor
Relations) เพื่อให้บริการข้อมูลข่าวสาร ประชาสัมพันธ์กิจกรรมต่างๆ ของบริษัทฯ
ที่เป็นประโยชน์ให้ผู้ลงทุน ผู้ถือหุ้น นักวิเคราะห์และประชาชนทั่วไป
และเปิดเผยข้อมูลแก่ตลาดหลักทรัพย์ ทั้งนี้เพื่อให้มั่นใจว่าได้ปฏิบัติตามระเบียบ
ข้อบังคับของกฎหมายที่เกี่ยวข้องอย่างครบถ้วน

ทั้งนี้ผู้สนใจสามารถติดต่อขอข้อมูลต่างๆจากหน่วยงานนักลงทุนสัมพันธ์ที่โทร.0-2949-2325-6
หรืออีเมล์ที่ ir@scasset.com หรือค้นหาข้อมูลที่ www.scasset.com

9.5 การดูแลเรื่องการใช้ข้อมูลภายใน

บริษัทฯ มีนโยบายและยึดมั่นในจรรยาบรรณ ความซื่อสัตย์ สุจริตในการดำเนินธุรกิจต่อลูกค้า
พนักงาน คู่ค้า ผู้ถือหุ้น คู่แข่งทางการค้า และสังคมและส่วนรวมซึ่งหมายรวมถึงผู้ลงทุน
ในเรื่องเกี่ยวกับการใช้ข้อมูลภายใน และห้ามกรรมการ ผู้บริหาร และพนักงาน
ซื้อขายหลักทรัพย์ของกลุ่มบริษัทฯ โดยใช้ข้อมูลภายในของบริษัทฯ
ที่มีสาระสำคัญและยังไม่ได้เปิดเผยต่อสาธารณชน
ให้หลีกเลี่ยงหรืองดการซื้อขายหลักทรัพย์ของกลุ่มบริษัทฯ ในช่วง 1
เดือนก่อนการเปิดเผยข้อมูลแก่สาธารณชน
และมีระบบการรักษาความปลอดภัยระบบคอมพิวเตอร์และข้อมูลสารสนเทศ โดยให้กรรมการ
ผู้บริหารและพนักงานทุกระดับยึดถือและนำไปปฏิบัติ
เพื่อป้องกันมิให้ข้อมูลและข่าวสารที่สำคัญถูกเปิดเผย หรือมีการเข้าถึงแหล่งข้อมูลโดยไม่มีอำนาจ
กรณีที่นำข้อมูลบริษัทฯ ไปเปิดเผยเพื่อประโยชน์ตน หรือบุคคลใดบุคคลหนึ่ง
หรือกระทำการอันอาจเป็นการขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย
ซึ่งได้กำหนดแนวทางไว้ในจรรยาบรรณบริษัทฯ (Code of Ethics)
ในคู่มือนโยบายการกำกับดูแลกิจการ

นอกจากนี้ในการซื้อขายหลักทรัพย์ กรรมการ ผู้บริหาร รวมทั้งคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้องตามมาตรา 258 แห่งพระราชบัญญัติหลักทรัพย์และตลาดหลักทรัพย์
พ.ศ.2535 ของบุคคลดังกล่าว ให้จัดทำและเผยแพร่รายงานการถือหลักทรัพย์
ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน หรือรับโอนหลักทรัพย์
ภายใน 3 วัน นับแต่วันที่มีการซื้อ ขาย โอน หรือรับโอนหลักทรัพย์ต่อสำนักงาน ก.ล.ต.
ทั้งนี้กรรมการและผู้บริหารรับทราบบทบาท ภาระ หน้าที่ในการรายงานการถือหลักทรัพย์
ตามประกาศของ ก.ล.ต. และข้อบังคับของตลาดหลักทรัพย์แห่งประเทศไทย

9.6 บุคลากร

จำนวนพนักงาน

  (หน่วย : คน)

+-----------------+-------------------------+-------------------------+
| ลำดับ            | สายงาน                  | 31 ธันวาคม 2548          |
+-----------------+-------------------------+-------------------------+
| 1.              | พัฒนาธุรกิจ                | 7                       |
+-----------------+-------------------------+-------------------------+
| 2.              | พัฒนาทรัพย์สิน              | 12                      |
+-----------------+-------------------------+-------------------------+
| 3.              | การตลาดและการขาย        | 44                      |
+-----------------+-------------------------+-------------------------+
| 4.              | บริหารการก่อสร้าง          | 57                      |
+-----------------+-------------------------+-------------------------+
| 5.              | บริหารทรัพย์สิน             | 52                      |
+-----------------+-------------------------+-------------------------+
| 6.              | สนับสนุน                  | 91                      |
+-----------------+-------------------------+-------------------------+
|                 | รวม                     | 263                     |
+-----------------+-------------------------+-------------------------+

โดยมีค่าตอบแทนของบุคลากรของบริษัทและบริษัทย่อยประกอบด้วย เงินเดือน โบนัส และเงินสมทบกองทุนสำรองเลี้ยงชีพ และผลประโยชน์ตอบแทนอื่นๆ เช่นเบี้ยเลี้ยงการเดินทาง ฯลฯ รวมทั้งสิ้น 91.76 ล้านบาท

นโยบายการพัฒนาพนักงาน

บริษัท เอสซี แอสเสท คอร์ปอเรชั่น จำกัด เริ่มต้นจากการทำธุรกิจพัฒนาอสังหาริมทรัพย์ในแนวสูง
เป็นธุรกิจรากฐาน ได้มีการปรับโครงสร้างและกลยุทธ์ในการดำเนินธุรกิจ
รวมทั้งนำบริษัทเข้าไปเป็นบริษัท จดทะเบียนในตลาดหลักทรัพย์แห่งประเทศไทยในปลายปี 2546
โดยดำเนินธุรกิจอสังหาริมทรัพย์

อย่างเต็มรูปแบบ และครบวงจร ทั้งด้านอาคารสำนักงานให้เช่า อาคารเทคนิคพิเศษให้เช่า
ธุรกิจจัดสรรที่อยู่อาศัยและการบริหารจัดการทรัพย์สิน
บริษัทจึงให้ความสำคัญกับการปรับปรุงระบบการบริหาร
และการพัฒนาบุคลากรในองค์กรให้มีประสิทธิภาพ และสอดคล้องกับสภาพความเปลี่ยนแปลงทางธุรกิจ
โดยในปี 2548

ได้มุ่งเน้นในเรื่องต่าง ๆ ดังนี้

1.  กำหนดวัฒนธรรมองค์กรเป็นกลยุทธ์การขับเคลื่อนบริษัท

  บริษัทเห็นว่าวัฒนธรรมองค์กรเป็นกลไกสำคัญที่จะขับเคลื่อนบริษัท ให้สามารถแข่งขันได้ในอนาคต
  การสร้างวัฒนธรรมที่สอดคล้องกับทิศทางของธุรกิจ จะเกื้อหนุนการทำงานของคนในองค์กร
  ให้มีประสิทธิภาพ สร้างผลลัพธ์การทำงานตามเป้าหมาย และมีความสุข วัฒนธรรม WE ARE SC
  ได้ถูกกำหนดขึ้นโดยผู้บริหาร และพนักงานของบริษัท ให้เป็นค่านิยมพื้นฐานสำหรับ
  พนักงานทุกคนในบริษัท ที่จะยึดถือ และปฏิบัติร่วมกันอย่างต่อเนื่อง ประกอบด้วย

-   Winning Customers’ Heart โดยมุ่งตอบสนองความต้องการของลูกค้าอย่าง
    “เหนือความคาดหมาย” เพื่อชนะใจลูกค้า

-   Encourage Innovation มุ่งมั่นนำนวัตกรรม และความคิดริเริ่มใหม่ ๆ เข้ามาพัฒนาสินค้า
    และกระบวนการทำงาน

-   Always Teamwork มุ่งผนึกกำลัง ประสาน ร่วมมือกันในทุกระดับ ทั้งองค์กร
    เพื่อสร้างความเป็นหนึ่งเดียว

-   Right Quality / Working Standard มุ่งมั่นทำงาน ให้เกิดผลสำเร็จ มีคุณภาพ
    และตรงเวลา

-   Effective Communications ติดต่อสื่อสารงานทั้งภายในหน่วยงาน และระหว่างหน่วยงาน
    อย่างมีประสิทธิภาพ

-   Sense of Urgency มุ่งมั่นทำงานอย่างเต็มที่ ด้วยความตื่นตัวอยู่เสมอ
    และทันเวลาที่กำหนดไว้

-   Clarify Objective ให้พนักงานเข้าใจในเป้าหมายขององค์กร
    รวมทั้งทราบถึงแนวทางปฏิบัติ เพื่อบรรลุเป้าหมายร่วมกัน

ในปี 2548 บริษัทได้จัดทำโครงการต่าง ๆ เพื่อสนับสนุนและเน้นย้ำค่านิยมของบริษัท เช่น

-   โครงการ For U We Can Do เป็นโครงการที่สนับสนุนค่านิยม Winning Customers’
    Heart และ Always Teamwork โดยส่งเสริมให้พนักงานมีอุปนิสัย For U We Can Do
    ทั่วทั้งองค์กร เน้นให้ความสำคัญการให้ความช่วยเหลือ
    ให้บริการซึ่งกันและกันภายในองค์กรด้วยความเต็มใจเพื่อส่งผลให้เกิดอุปนิสัย For U We Can
    Do กับลูกค้าภายนอกของบริษัทอย่างชัดเจน

-   โครงการ Birthday Party เป็นโครงการที่จัดขึ้น
    เพื่อให้พนักงานมีการประสานงานที่ดีต่อกันทั้งในหน่วยงานเดียวกัน และระหว่างหน่วยงาน
    เพื่อเป็นการเสริมสร้างความสัมพันธ์อันดีระหว่างพนักงาน และบริษัท
    โดยจัดให้พนักงานในบริษัทที่มีวันคล้ายวันเกิดในเดือนเดียวกัน
    ทำกิจกรรมร่วมกันตามสถานที่ท่องเที่ยวต่าง ๆ ทั้งในกรุงเทพฯ และปริมณฑล

-   ระบบ Intranet เป็นโครงการที่สนับสนุนค่านิยม Effective Communication
    เป็นการนำเทคโนโลยีสารสนเทศมาใช้เป็นช่องทางการสื่อสารที่สำคัญ
    ที่จะช่วยให้พนักงานทราบถึงความเคลื่อนไหวที่เกิดขึ้นในบริษัท
    และเป็นสื่อประชาสัมพันธ์กิจกรรมต่าง ๆ ที่บริษัทจัดขึ้น
    เพื่อให้พนักงานเข้ามามีส่วนร่วมอย่างทั่วถึงและรวดเร็ว

2.  บริษัทให้ความสำคัญต่อการพัฒนาบุคลากรทุกระดับอย่างต่อเนื่อง

โดยกำหนดแนวทางการพัฒนาบุคลากรด้วยเนื้อหาเชิงการจัดการ และการปฏิบัติงาน (
Managerial & Functional Training) ให้กับผู้บริหารและพนักงาน
ซึ่งจะเป็นกำลังสร้างความสำเร็จ ให้กับบริษัท

  2.1 โครงการพัฒนาด้านการบริหารงาน (Managerial Development)
  บริษัทได้เตรียมความพร้อมสำหรับผู้บริหารระดับกลางและระดับสูง
  ให้มีความพร้อมในเรื่องการบริหารจัดการธุรกิจและพร้อมรับต่อการเปลี่ยนแปลง
  โดยจัดให้มีการอบรม

-   โครงการพัฒนาความรู้ทางธุรกิจขั้นสูง ( Advanced Business Concept Development
    : ABCD Program ) โดยมีหลักสูตรที่บรรจุอยู่ในโปรแกรม เช่น Scenarios Planning ,
    Strategic Planning , Marketing Management , Finance & Accounting และ
    Organizational Behavior & Development

-   หลักสูตร Change Management
    เป็นหลักสูตรเตรียมความพร้อมสำหรับผู้บริหารระดับกลางและระดับสูง
    ซึ่งต้องเป็นผู้บริหารนำการเปลี่ยนในองค์กรให้เกิดความสำเร็จ
    นำความรู้มาผลักดันการปรับเปลี่ยนพฤติกรรม การให้ค่านิยมใหม่ร่วมกัน ในบทบาทของ
    Culture Role Model ที่ดี
    และส่งเสริมให้พนักงานมีพฤติกรรมที่สอดคล้องกับวัฒนธรรมองค์กร ( Culture Promoter )

-   หลักสูตร Quality Management เพื่อให้การพัฒนาบุคลากรสอดคล้องกับ
    แนวนโยบายของบริษัท ในด้านคุณภาพ
    บริษัทจึงได้จัดหลักสูตรสำหรับผู้บริหารระดับกลางและระดับสูง โดยให้ความสำคัญในเรื่อง
    Quality Management ในทุกกระบวนการทำงาน เพื่อส่งมอบคุณภาพที่ดีที่สุดให้ลูกค้า

2.2 โครงการพัฒนาด้านการปฏิบัติงาน (Functional Development)

-   หลักสูตร Counselor Service & Salesperson
    เพื่อเป็นการยกระดับมาตรฐานและทักษะการขายบริษัทได้จัดหลักสูตรสำหรับทีมขาย
    โดยเน้นการขายแบบที่ปรึกษา โดยมีการฝึกทักษะและเทคนิคการขายแบบมืออาชีพ
    เพื่อให้ลูกค้าเกิดความไว้วางใจ เลือกสรรที่พักอาศัยได้ตรงใจมากที่สุด

-   หลักสูตร การผจญเพลิงชั้นสูง
    เป็นหลักสูตรที่บริษัทจัดขึ้นเพื่อยกระดับมาตรฐานการป้องกันอัคคีภัย และการผจญเพลิง
    ชั้นสูงให้กับช่างเทคนิคประจำอาคารสูง ให้มีมาตรฐานเพิ่มขึ้นเป็นประจำ

-   หลักสูตร Banquet Operation ด้วยนโยบายบริษัทที่ให้ความสำคัญต่อการให้บริการลูกค้า
    ให้มีความพึงพอใจสูงสุด บริษัทได้จัดหลักสูตร Banquet Operation
    ขึ้นเพื่อฝึกทักษะการให้บริการสำหรับพนักงานบริการห้องประชุม ให้มีความชำนาญในวิชาชีพ
    Banquet อย่างมีความเป็นมืออาชีพ

-   การดูงานต่างประเทศ บริษัทจัดโครงการดูงานต่างประเทศ สำหรับผู้บริหาร
    เพื่อเป็นการศึกษาระบบงานรวมถึงเป็นการเปิดโลกทัศน์ให้เห็นถึงการพัฒนาธุรกิจอสังหาริมทรัพย์

3.  การให้ความสำคัญกับการดูแลรักษาบุคลากร จึงจัด Retention Program ต่าง ๆ ขึ้น เช่น

-   โครงการเสนอขายใบสำคัญแสดงสิทธิที่จะซื้อหุ้นสามัญ แก่ผู้บริหารและพนักงาน( Employee
    Stock Option Plan ) เพื่อช่วยรักษาผู้บริหารและพนักงานให้อยู่กับบริษัทได้ในระยะยาว
    รวมถึงเป็นแรงผลักดันให้ทุ่มเทความสามารถอย่างเต็มที่
    เพื่อสร้างมูลค้ากิจการของบริษัทให้สูงขึ้น

-   โครงการ SC Kid
    เป็นโครงการที่จัดขึ้นเพื่อส่งเสริมความสัมพันธ์อันดีระหว่างสถาบันครอบครัวกับบริษัท
    โดยจัดกิจกรรมตามสถานที่สำคัญต่าง ๆ ในช่วงเวลาปิดเทอม
    ให้บุตรหลานพนักงานมีโลกทัศน์ที่กว้างเพื่อเป็นอนาคตของชาติต่อไป

-   โครงการทุนการศึกษาบุตรพนักงาน บริษัทเล็งเห็นความสำคัญทางการศึกษาของเยาวชน
    จัดให้มีการมอบทุนการศึกษาสำหรับบุตรหลานพนักงานขึ้น ปีละ 2 ครั้ง
    และได้จัดโครงการแบ่งของให้น้องใช้เป็นโครงการเสริมเพื่อให้พนักงานร่วมบริจาคของใช้หรืออุปกรณ์การเรียน
    สำหรับเด็ก และมอบให้กับบุตรหลานพนักงานที่ได้รับทุนในโครงการมอบทุนการศึกษาบุตร ต่อไป